Publication: Magyar Közlöny
Issue: MK-1998-35 (Year: 1998, Number: 35)
Era: 1990-2004
Section: a 81/1998. (IV. 29.) Korm. rendelethez
Paragraph Index: 322

1. Hardver eszközök kiszolgálása A szerződéses viszony keretében rögzített adott területi elhelyezkedésű géppark szerződés szerinti gyakoriságú megjelenési időben történő eseti, rendszeres vagy rendkívüli kiszolgálása. Megrendelő igénye esetén szolgáltató garantálja, hogy a felhasználó számára szükséges tartalék alkatrész készletet egyéb készleteitől elkülönítve tárolja, 1998/35. szám és azt meghibásodás esetén a felhasználó részére átadja. Az eszközök kiszolgálásának speciális módja az átalánydíjas karbantartási szerződés, melynek keretében szolgáltató vállalja, hogy megrendelő gépparkjának meghibásodott elemeit adott rendelkezésre állási időn belül a szerződés szerinti szolgáltatási díj ellenében megjavítja, illetve a gépparkot adott rendszerességgel karbantartja, szükség esetén elvégzi az eszközök természetes elhasználódása során szükségessé váló generáljavításokat a konfiguráció szerződés szerinti rendelkezésre állásának garantálása mellett.

Source: https://magyarkozlony.hu/hivatalos-lapok/5f9d32fd5aa7ea04a3951b181a6f9c2fd4b9718c/dokumentumok/8fd800c34221ef54e11e3bbc1a3c596ace2a8eba/letoltes